Kopīgs priekšlikums PADOMES REGULA, ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā /* JOIN/2012/037 final - 2012/0368 (NLE) */





PASKAIDROJUMA RAKSTS (1) Padome 2012. gada 18. janvārī pieņēma Regulu (ES) Nr. 36/2012 par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011, lai īstenotu Padomes 2011. gada 1. decembra Lēmumu 2011/782/KĀDP par ierobežojošiem pasākumiem pret Sīriju. (2) Padome 2012. gada 15. oktobrī apstiprināja Lēmumu 2012/634/KĀDP, ar ko groza 2011. gada 1. decembra Lēmumu 2012/782/KĀDP. Šos grozījumus iekļāva Padomes 2012. gada 29. novembra Lēmumā 2012/739/KĀDP, ar ko atceļ un aizstāj Padomes 2011. gada 1. decembra Lēmumu 2011/782/KĀDP. Papildu elementi rada nepieciešamību veikt grozījumus 2012. gada 18. janvāra Regulā Nr. 36/2011. (3) Turpmāki aizliegumi, kas iekļauti Padomes Lēmumā 2012/739/KĀDP, ietver aizliegumu iegādāties, importēt vai transportēt aprīkojumu, ko varētu izmantot iekšējām represijām, un finansējuma vai finansiāla atbalsta sniegšanu šāda aprīkojuma iegādei. (4) Ir nepieciešams arī nodrošināt, ka ierobežojoši pasākumi pret Syrian Arab Airlines neliedz veikt darbības vai darījumus, kuru vienīgais mērķis ir evakuēt no Sīrijas Savienības pilsoņus un viņu ģimenes locekļus. (5) Ir nepieciešams veikt konkrētus tehniskus grozījumus esošajos pasākumos. Īpaši būtu jāpārskata konkrēti noteikumi par līdzekļu pārvedumu kontroli, lai kompetentajām iestādēm un uzņēmumiem atvieglotu to piemērošanu un lai novērstu šīs regulas noteikumu apiešanu. (6) Saskaņā ar Regulas (ES) Nr. 36/2012 29. panta 2. punktu visa informācija, ko sniedz vai saņem, ir jāizmanto tikai tiem nolūkiem, kādiem tā sniegta vai saņemta. Minētais noteikums būtu jāgroza, lai precizētu, ka tas neliedz dalībvalstīm dalīties šajā informācijā ar Sīriju un citām dalībvalstīm saskaņā ar valsts tiesību aktiem nolūkā palīdzēt atgūt nelikumīgi piesavinātos aktīvus. 2012/0368 (NLE) Kopīgs priekšlikums PADOMES REGULA, ar ko groza Regulu (ES) Nr. 36/2012 par ierobežojošiem pasākumiem saistībā ar situāciju Sīrijā EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 215. pantu, ņemot vērā Padomes 2012. gada 29. decembra Lēmumu 2012/739/KĀDP par ierobežojošiem pasākumiem pret Sīriju un ar ko atceļ Lēmumu 2011/782/KĀDP[1], ņemot vērā Savienības Augstās pārstāves ārlietās un drošības politikas jautājumos un Eiropas Komisijas kopīgo priekšlikumu, tā kā: (1) Padome 2012. gada 18. janvārī pieņēma Regulu (ES) Nr. 36/2012 par ierobežojošiem pasākumiem saistībā ar situāciju Sīrijā un ar ko atceļ Regulu (ES) Nr. 442/2011[2], lai īstenotu Padomes 2011. gada 1. decembra Lēmumu 2011/782/KĀDP par ierobežojošiem pasākumiem pret Sīriju un ar ko atceļ Regulu (ES) Nr. 442/2011[3]. (2) Padome 2012. gada 29. novembrī apstiprināja Lēmumu 2011/739/KĀDP, ar ko atceļ un aizstāj Padomes 2011. gada 1. decembra Lēmumu 2012/782/KĀDP. (3) Padomes Lēmumā 2012/739/KĀDP ir ietverts aizliegums iegādāties, importēt vai transportēt aprīkojumu, ko varētu izmantot iekšējām represijām, un sniegt finansējumu vai finansiālu atbalstu šāda aprīkojuma iegādei. (4) Ir nepieciešams veikt konkrētus tehniskus grozījumus esošajos pasākumos. Īpaši būtu jāpārskata konkrēti noteikumi par līdzekļu pārvedumu kontroli, lai kompetentajām iestādēm un uzņēmumiem atvieglotu to piemērošanu un lai novērstu šīs regulas noteikumu apiešanu. Ir nepieciešams arī precizēt, ka ierobežojošajiem pasākumiem pret Syrian Arab Airlines nebūtu jāliedz veikt darbības vai darījumus, kuru vienīgais mērķis ir evakuēt no Sīrijas Savienības pilsoņus un viņu ģimenes locekļus. (5) Padomes 2012. gada 18. janvāra Regulas (ES) Nr. 36/2012 29. pants attiecas uz noteikumu par ziņojumu sniegšanu, ko veic fiziskās un juridiskās personas, vienības un struktūras, lai veicinātu šīs regulas ievērošanu. Saskaņā ar 29. panta 2. punktu visa informācija, ko sniedz vai saņem, ir jāizmanto tikai tiem nolūkiem, kādiem tā sniegta vai saņemta. Tomēr 29. panta 2. punkts neliedz dalībvalstīm saskaņā ar valsts tiesību aktiem vajadzības gadījumā dalīties šajā informācijā ar Sīriju un citām dalībvalstīm nolūkā palīdzēt atgūt nelikumīgi piesavinātos aktīvus. (6) Ir arī nepieciešams atjaunināt Regulu (EK) Nr. 1210/2003, lai tajā ietvertu dalībvalstu sniegto jaunāko informāciju attiecībā uz kompetento iestāžu noteikšanu un precizētu Eiropas Komisijas adresi. (7) Regula (ES) Nr. 36/2012 būtu attiecīgi jāgroza, IR PIEŅĒMUSI ŠO REGULU. Regulu (ES) Nr. 36/2012 groza šādi: (1) pēc regulas 3. panta iekļauj šādu 3.a pantu: "3.a pants Aizliegts: (a) iegādāties, importēt vai transportēt aprīkojumu no Sīrijas vai Sīrijas izcelsmes aprīkojumu, ko varētu izmantot iekšējām represijām, kā uzskaitīts 1. pielikumā; (b) tieši vai netieši sniegt finansējumu vai finansiālu atbalstu, tostarp atvasinātus finanšu instrumentus, kā arī apdrošināšanu un pārapdrošināšanu un starpniecības pakalpojumus attiecībā uz apdrošināšanu un pārapdrošināšanu jebkāda iepriekš a) punktā minētā aprīkojuma iegādei, importēšanai vai transportēšanai; vai (c) apzināti vai tīši piedalīties darbībās, kuru mērķis vai rezultāts ir a) punktā minēto aizliegumu apiešana."; (2) regulas 18. pantu aizstāj ar šādu: "18. pants 1. Atkāpjoties no 14. panta, dalībvalstu kompetentās iestādes, kuras norādītas III pielikumā uzskaitītajās tīmekļa vietnēs, var atļaut noteiktu iesaldētu līdzekļu vai saimniecisko resursu atbrīvošanu, ja ievēroti šādi nosacījumi: (a) uz līdzekļiem vai saimnieciskajiem resursiem attiecas šķīrējtiesas nolēmums, kas ir pieņemts pirms dienas, kad 14. pantā minētā fiziskā vai juridiskā persona, vienība vai struktūra tika iekļauta II vai IIa pielikumā, vai pirms vai pēc minētās dienas Eiropas Savienībā pieņemts tiesas vai administratīvs nolēmums, vai attiecīgajā dalībvalstī pirms vai pēc minētās dienas izpildāms tiesas nolēmums; (b) līdzekļus vai saimnieciskos resursus izmantos vienīgi, lai izpildītu prasījumus, kas izriet no šāda nolēmuma vai kas atzīti par spēkā esošiem attiecīgajā nolēmumā, ievērojot ierobežojumus, kas noteikti piemērojamajos tiesību aktos un noteikumos, kuri reglamentē tiesības, kas ir personām, kurām ir šādi prasījumi; (c) nolēmums nav pieņemts kādas II vai IIa pielikumā minētas fiziskas vai juridiskas personas, vienības vai struktūras interesēs; (d) šāda nolēmuma atzīšana nav pretrunā attiecīgās dalībvalsts sabiedriskajai kārtībai. 2. Attiecīgā dalībvalsts informē pārējās dalībvalstis un Komisiju par jebkuru atļauju, kas piešķirta saskaņā ar šo pantu."; (3) regulas 21.a pantam pievieno šādu 3. punktu: "3. 14. panta 2. punkts neliedz veikt darbības vai darījumus saistībā ar aviosabiedrību Syrian Arab Airlines, kuru vienīgais mērķis ir evakuēt no Sīrijas Savienības pilsoņus un viņu ģimenes locekļus."; (4) regulas 29. pantam pievieno šādu 3. punktu: "3. Šā panta 2. punkts neliedz dalībvalstīm vajadzības gadījumā saskaņā ar to valsts tiesību aktiem dalīties šajā informācijā ar Sīriju un citām dalībvalstīm, lai palīdzētu atgūt nelikumīgi piesavinātos aktīvus.” (5) Regulas III pielikumu aizstāj ar šīs regulas pielikumu. Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā – priekšsēdētājs PIELIKUMS "III PIELIKUMS DALĪBVALSTU KOMPETENTO IESTĀŽU SARAKSTS UN ADRESE PAZIŅOJUMU NOSŪTĪŠANAI EIROPAS KOMISIJAI A. Kompetentās iestādes katrā dalībvalstī BEĻĢIJA http://www.diplomatie.be/eusanctions BULGĀRIJA http://www.mfa.bg/en/pages/135/index.html ČEHIJA http://www.mfcr.cz/mezinarodnisankce DĀNIJA http://um.dk/da/politik-og-diplomati/retsorden/sanktioner/ VĀCIJA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html IGAUNIJA http://www.vm.ee/est/kat_622/ ĪRIJA http://www.dfa.ie/home/index.aspx?id=28519 GRIEĶIJA http://www.mfa.gr/en/foreign-policy/global-issues/international-sanctions.html SPĀNIJA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx FRANCIJA http://www.diplomatie.gouv.fr/autorites-sanctions/ ITĀLIJA http://www.esteri.it/MAE/IT/Politica_Europea/Deroghe.htm KIPRA http://www.mfa.gov.cy/sanctions LATVIJA http://www.mfa.gov.lv/en/security/4539 LIETUVA http://www.urm.lt/sanctions LUKSEMBURGA http://www.mae.lu/sanctions UNGĀRIJA http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp NĪDERLANDE www.rijksoverheid.nl/onderwerpen/internationale-vrede-en-veiligheid/sancties AUSTRIJA http://www.bmeia.gv.at/view.php3?f_id=12750&LNG=en&version= POLIJA http://www.msz.gov.pl PORTUGĀLE http://www.min-nestrangeiros.pt RUMĀNIJA http://www.mae.ro/node/1548 SLOVĒNIJA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVĀKIJA http://www.foreign.gov.sk SOMIJA http://formin.finland.fi/kvyhteistyo/pakotteet ZVIEDRIJA http://www.ud.se/sanktioner APVIENOTĀ KARALISTE www.fco.gov.uk/competentauthorities B. Adrese paziņojumu vai citas informācijas nosūtīšanai Eiropas Komisijai: European Commission Service for Foreign Policy Instruments (FPI) EEAS 02/309 B-1049 Brussels Belgium" [1] OV L 330, 30.11.2012., 21. lpp. [2] OV L 16, 19.1.2012., 1. lpp. [3] OV L 319, 2.12.2011., 56. lpp.